سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت کے تحت مختلف ایکٹس، ضابطوں اور اسکیموں پر پُنے میں دو روزہ علاقائی ورکشاپ کا انعقاد
سماجی انصاف اور تفویض اختیارات کے مرکزی وزیر ڈاکٹر وریندر کمار نے افتتاح کے موقع پر کہا کہ محروم طبقوں کا معیار زندگی بہتر بنانےکے لیے اسکیموں کے کامیاب نفاذ کے لیے ریاستی حکومتوں اور غیر سرکاری تنظیموں کے یکساں طور پر تعاون کی ضرورت ہے
سماجی انصاف و تفویض اختیارات کی مرکزی وزارت نے حکومت مہاراشٹر کے تعاون سے 28 فروری 2023 اور یکم مارچ 2023 کو سماجی انصاف اور تفویض اختیارات کی وزارت، حکومت ہند کے تحت مختلف ایکٹس، ضابطوں اور اسکیموں پر دو روزہ علاقائی ورکشاپ کا اہتمام کیا ہے۔ ورکشاپ میں پورے ہندوستان کی 12 ریاستیں اور مرکز کے زیر انتظام علاقے حصہ لے رہے ہیں۔
اس ورکشاپ کا افتتاح آج ڈاکٹر وریندر کمار ، سماجی انصاف و تفویض اختیارات کے مرکزی وزیر  نے رام داس اٹھاولے ،سماجی انصاف و تفویض اختیارات کے مرکزی وزیر مملکت اور شرکت کرنے والی مختلف ریاستی حکومتوں کے وزرا کی موجودگی میں کیا۔
اس موقع پر اظہار خیال کرتے ہوئے،سماجی انصاف و تفویض اختیارات کے مرکزی وزیر ، حکومت ہند، ڈاکٹر وریندر کمار نے کہا، ’’ سماجی انصاف و تفویض اختیارات کے محکمہ کے ذریعہ درج فہرست ذات، پسماندہ طبقہ، سینئر سٹیزن اور دیگر محروم طبقوں کے لیے مختلف اسکیمیں چلائی جارہی ہیں ۔ ان سبھی اسکیموں کے کامیاب نفاذ کے لیے ریاستی حکومتوں اور مختلف غیر سرکاری تنظیموں کے ساتھ یکساں تعاون کی ضرورت ہے۔ انہوں نے سبھی سے صحت مند اور صاف ستھرے ہندوستان کے لیے مل کر کام کرنے کی اپیل کی۔ انہوں نے ملک کے لوگوں کی سماجی، معاشی اور تعلیمی ترقی کے لیے آگے بڑھنے کے عزم کا اظہار کیا۔
اس موقع پر حاضرین سے خطاب کرتے ہوئے سماجی انصاف اور تفویض اختیارات کے وزیرمملکت ، رام داس اٹھاولے نے کہا، ’’ اس ورکشاپ کے انعقاد کے پیچھے اصل مقصد درج فہرست ذاتوں اور دیگر پسماندہ طبقات کے تعلیمی اور اقتصادی مفادات کو آگے بڑھانا اور سماجی انصاف اور تفویض اختیارات محکمہ کے ذریعہ چلائی جارہی مختلف اسکیموں اور پروگراموں پر مباحثہ اور غور و خوض کے ذریعے منشیات کے شکار لوگوں اور سینئر سٹیزن کی زندگی میں بہترلانا ہے۔
سماجی انصاف وتفویض اختیارات کے وزیر مملکت نے بیرون ملک تعلیم حاصل کرنے کے لئے اسکالرشپ کی مدد لینے والے ڈاکٹر بابا صاحب امبیڈکر کی مثال دیتے ہوئے کہا، ’’21 سال کی عمر میں، بابا صاحب امبیڈکر امریکہ میں کولمبیا یونیورسٹی جاکر تعلیم حاصل کرنے میں اس لئے کامیاب ہوسکے کیونکہ انہیں چھترپتی شاہو مہاراج اور سیا جی گائیکواڑ مہاراج کے ذریعہ اسکالرشپ حاصل ہوئی ۔ وہاں کی لیہمن لائبریری میں وہ 18 گھنٹے پڑھائی کرتے تھے۔ آج اسی لیہمن لائبریری میں بابا صاحب امبیڈکر کا مجسمہ ہے۔ بابا صاحب امبیڈکر نے عظمت حاصل کرنے کے لیے سخت مطالعہ کیا۔ اسی طرح ہم سبھی کو بھی تعلیم پر توجہ دینی چاہیے تاکہ خاندان خوشحال ہو اور ملک ترقی کرسکے۔ ‘‘
وزیرموصوف نے آخر میں کہا کہ انہیں امید ہے کہ مختلف ریاستوں اور مرکز کے زیر انتظام علاقوں کے نمائندے اس پلیٹ فورم پر ان موضوعات پر بات چیت کریں گے جس سے اسکیموں کا بہتر نفاذ ہوگا ۔انہوں نے کہا کہ ’’ہم اپنی وزارت کے ذریعہ کئے جاسکنے والے اقدامات پر نمائندوں کی تجاویز کا خیرمقدم کرتے ہیں ۔"
دو روزہ ورکشاپ میں، وزارت کے سینئر افسران کے ذریعہ حکومت ہند کی مختلف اسکیموں جیسے جیسے پردھان منتری انوسوچیت جاتی ابھیودیا یوجنا  ، اٹل وایو ابھیودیا یوجنا، نمستے اسکیم، درج فہرست ذاتوں کے لئے ماقبل میٹرک اور مابعد میٹرک اسکالرشپ اسکیم ، فار ڈرگ ڈیمانڈ ریڈکشن اینڈ نشہ مُکت بھارت ابھیان اور دیگر کے لئے کارروائی کے قومی منصوبہ پر پرزنٹیشن شامل ہوں گی۔سینئر سٹیزن ، میلا اٹھانے والوں ، ٹرانس جینڈرز اور درج فہرست ذاتوں اور درج فہرست قبائل جیسے کمزور طبقوں کی بہبود کے لیے حکومت کے ذریعہ منظور قوانین پر بات چیت کے لیے مختلف اجلاس مخصوص کیے گئے ہیں۔ ورکشاپ ریاستوں کو بہترین طورطریقوں کو پیش کرنے کا موقع فراہم کرے گی جس کی دوسرے لوگ تقلید کریں گے۔
امید ہے کہ ورکشاپ سماجی انصاف اور تفویض اختیار ات وزارت کی مختلف اسکیموں اور پروگراموں کو بہتر طریقہ سے سمجھنے اور نافذ کرنے کے لئے مختلف ریاستی حکومتوں اور متعلقہ ایجنسیوں کے لئے ایک پلیٹ فارم فراہم کرے گی۔